Donald II av Skottland

Domnall mac Causantín (moderne gælisk: Dòmhnall mac Chòiseim), anglisert som Donald II (død 900) var konge av Piktland eller Alba, hva som ble Skottland, på slutten av 800-tallet. Han var sønn av Konstantin I (Causantín mac Cináeda). Donald ble i det irske diktverket Bercháns profeti gitt tilnavnet Dásachtach, «gærningen».


== Liv og virke ==
Donald II ble konge da Giric (Giric mac Dúngail) døde eller ble avsatt. Datoen er usikker, men er vanligvis antatt å ha skjedd i 889. Krønike om kongene av Alba rapporterte:

Doniualdus sønn av Constantini holdt kongeriket i elleve år [889–900]. Nordboerne herjet Piktland på denne tiden. I hans tid skjedde det et slag mellom daner og skotter ved Innisibsolian hvor skottene seiret. Han ble drept ved Opidum Fother [dagens Dunnottar] av hedningene.
Det er mulig at angrep ved Dunnottar ikke nødvendigvis ble foretatt av et liten hær bestående av en håndfull vikinger. Det kan isteden være herjingen av Skottland som ble tilskrevet den norske kongen Harald Hårfagre som fortalt i Heimskringla. Bercháns profeti plasserer Donalds død ved Dunnottar, men synes å tilskrive den til gælere framfor nordmenn; andre kilder rapporterte at han døde ved Forres. Donalds død er datert til år 900 av Ulster-annalene og Chronicon Scotorum hvor han er gitt tittelen «konge av Alba» framfor «konge av piktere». Han ble gravlagt på Iona.
Endringen fra konge av piktere til konge av Alba er sett på som en indikasjon på ytterligere et skritt mot kongeriket Skottland, men historikere er delt i synet på om denne endringen kan bli plassert, om ikke generelt, til Donald grunnet hans nedsettende tilnavn. Det enige synet er at hovedendringen skjedde under styret til Konstantin II (Causantín mac Áeda), men også styret til Giric har blitt foreslått.Krønike om kongene av Alba har latt Donald blitt etterfulgt av sin fetter Konstantin II. Donalds sønn Malcolm (Máel Coluim mac Domnall) ble senere konge som Malcolm I. Bercháns profeti synes å antyde at en annen konge styrte for en kort tid mellom Donald II og Konstantin II, og sier «halv en dag vil ha ta herredømmet». En mulig bekreftelse på dette eksisterer i Chronicon Scotorum hvor dødsfallet til «Ead, konge av piktere» i slag mot norrøne Uí Ímair («Ivars slekt») er rapportert for året 904. Det er imidlertid ansett som en feil og refererer kanskje isteden til Ædwulf, hersker av Bernicia, hvis død ble rapportert i 913 av andre irske annaler.


== Referanser ==


== Litteratur ==
Anderson, Alan Orr ([1922] 1990): Early Sources of Scottish History A.D 500–1286, bind1. Opptrykk med rettelser. Stamford: Paul Watkins, ISBN 1-871615-03-8
Anderson, Marjorie Ogilvie (1980): Kings and Kingship in Early Scotland. Edinburgh: Scottish Academic Press, revidert utgave, ISBN 0-7011-1604-8
Broun, Dauvit (2001): «National identity: 1: early medieval and the formation of Alba» i: Lynch, Michael, red.: The Oxford Companion to Scottish History. Oxford UP, Oxford, ISBN 0-19-211696-7
Duncan, A.A.M. (2002): The Kingship of the Scots 842–1292: Succession and Independence, Edinburgh: Edinburgh University Press, ISBN 0-7486-1626-8
Kelly, Fergus (1988): A Guide to Early Irish Law. Early Irish Law Series 3. Dublin: DIAS. ISBN 0901282952.
Smyth, Alfred P. (1998): Warlords and Holy Men: Scotland AD 80-1000. Opptrykk, Edinburgh: Edinburgh UP, ISBN 0-7486-0100-7
Sturluson, Snorri (1992): Heimskringla: History of the Kings of Norway, overs. av Lee M. Hollander. Opptrykk ved University of Texas Press, Austin, ISBN 0-292-73061-6
Woolf, Alex (2001): «Constantine II» i: Lynch, Michael, red.: The Oxford Companion to Scottish History. Oxford UP, Oxford, ISBN 0-19-211696-7


== Eksterne lenker ==
CELT: Corpus of Electronic Texts hos University College Cork inklduerer Ulster-annalene, Tigernach, Annalene til de fire mestrene ogInnisfallen, Chronicon Scotorum, Lebor Bretnach (som inkluderer Duan Albanach), genealogier, og ulike helgenbiografier. De fleste er oversatt til engelsk eller oversettelser under arbeid.
(CKA) The Chronicle of the Kings of Alba